Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Habrast humanitaarpausi
Hamasi poolt Iisraelile 7. oktoobri veresaunaga peale sunnitud sõjas
on pikendatud kahe päeva võrra.
Rahvusvaheline surve Iisraelile kasvab.
Nõutakse Iisraeli-araabia konflikti lahendamist kahe riigi lahendusega.
IDF teatab valmisolekust jätkata lahinguid
pärast pikendatud humanitaarpausi lõppemist.
Habrast vaenutegevuspausi Iisraeli sõjas
mõrvarlike terrorirühmituste vastu Hamasist vaevatud Gaza sektoris
on pikendatud kahe päeva võrra.
Asjaosalised leppisid eile kokku,
et lahingutegevuspausi pikendatakse veel kahe päeva võrra,
kui Hamas nõustub vabastama iga päev veel 10 pantvangi.
Lisaks suutis Hamas Iisraelilt välja pressida kohustuse,
mis tagab veel 50 palestiinlase vabastamise,
kes kannavad vanglakaristust terrorismiga seotud kuritegude eest.
Kui kokkulepitud parameetrid aktsepteeriti
nii Jeruusalemmas kui ka Dohas,
avaldas Iisraeli Justiitsministeerium internetis 50 naisterroristi nimed,
kes võidakse laiendatud kokkuleppe raames vanglast vabastada.
Ometi rõhutas Iisraeli Kaitsejõudude (IDF) pressiesindaja
kontradmiral Daniel Hagari igapäevases infotunnis,
et kuni lepingu täitmiseni pole midagi garanteeritud.
Pingutused pantvangide koju toomiseks edenevad
ning teavitame peresid ja avalikkust, kui asjad toimuvad.
Peame olema kannatlikud.
Haldame raamistikku vahendajate kaudu ööpäevaringselt.
Midagi pole lõplik enne, kui see tegelikult toimub.
Asjad liiguvad ka täna õhtul. Peame olema kannatlikud.
Admiral Hagari rõhutas lisaks, et üks pantvangidest,
84-aastane naine, kes vabastati Hamasi vangistusest eile,
saab praegu elupäästvat arstiabi, pärast Hamasi jõhkruse talumist
ilma meditsiiniliste põhivajaduste rahuldamiseta,
millele tal rahvusvahelise õiguse järgi õigus oli.
7. oktoobril toimunud Hamasi veresauna ajal
võtsid metsikud terroristid Elma pantvangi.
Ta lohistati mootorrattal Gazasse.
Elma oli Hamasi vangistuses 51 päeva ja ööd.
Teda hoiti karmides tingimustes; talle ei antud elupäästvaid ravimeid.
Punane Rist ei külastanud teda.
Kui ta vangistusest vabastati, oli ta kriitilises seisundis.
Elma on meeldetuletus meie kriitilisest missioonist.
Nüüd on ta kodus. Tema eest hoolitsetakse.
Aga kes hoolitseb teiste pantvangide eest Gazas?
Üle 150 meie pantvangi - mehed, naised, lapsed, imikud -
kes hoolitseb nende eest?
Kes hoiab 10 kuu vanust beebit Kfir Bibast? Ma ütlen teile -
halastamatud terroristid hoiavad teda Gazas pantvangis.
IDFi pressiesindaja jätkas, kutsudes rahvusvahelist üldsust
ja eelkõige Punast Risti üles tegema kõik,
et tagada kõigi Hamasi käes olevate pantvangide ohutus.
Kutsume üles rahvusvahelisi organisatsioone - eriti Punast Risti -
kasutama kõiki nende käsutuses olevaid vahendeid,
et saada juurdepääs meie pantvangidele
ja anda neile vajalikku arstiabi. Meie pantvangid ei ole kadunud.
Me ei istu käed rüpes, lootes, et nad leitakse.
Me päästame oma pantvangid iga hinna eest. See on meie kohustus;
see on Iisraeli Kaitsejõudude moraalne vastutus.
See on põhjus, miks me võitleme ja miks peame jätkama võitlust,
kuni kõik meie pantvangid on kodus.
Admiral Hagari jätkas,
rõhutades IDF valmisolekut taaskäivitada võitlus,
sihiga vabastada kõik pantvangid ning likvideerida islamistlik Hamas
ja selle terroristlikud liitlased kogu Gaza sektoris.
IDF-i väed Gazas on valmis operatiivpausi joontel
ja on valmis ellu viima sõja järgmisi etappe.
Väed roteeruvad väljaspool Gazat, puhkamiseks, väljaõppeks,
suurendades oma valmisolekut sõja jätkamiseks.
Samuti täiendatakse varusid ja laskemoona
ning valmistatakse soomukeid ette edasiseks võitluseks.
Oleme kindlalt otsustanud naasta lahinguväljale
ja süvendada oma saavutusi, millel on kaks eesmärki -
pantvangide tagasitoomine ja Hamasi lammutamine.
Oluline on rõhutada,
et Iisraeli valitsus kiitis heaks otsuse pikendada nn humanitaarpausi,
mis on osa Iisraeli püüdlustest
tagastada kõik Hamasi röövitud pantvangid.
Mis puudutab pantvange, jätkame kokkulepitud kavaga
ja jätkame ka oma peamist sihti:
saavutada meie pantvangide vabastamine,
viia lõpule Hamasi likvideerimine ja - loomulikult - tagada,
et see oht Gazas ei korduks. See, mis on olnud, ei saa enam olla;
samuti ei saa olla režiimi, mis julgustab terrorismi,
kasvatab terrorismi ja maksab terrorismi eest.
Kui Jeruusalemm on kindlalt otsustanud
jätkata sõda pärast pausi lõppemist; siis Hamasi peamine patroon Katar,
kes võõrustab Dohas terrorirühmituse poliitilist juhtkonda,
töötab väsimatult kasutades ära oma vahendajarolli,
et püüda sundida pooli Hamasi tekitatud konflikti lõpetama.
Mis puudutab seda, millega järgmise 48 tunni jooksul tegeleme,
siis loomulikult on meie põhirõhk ja lootus praegu
püsiva vaherahu saavutamisel, mis viiks edasiste läbirääkimisteni
ning lõpuks selle vägivallategevuse ja sõja lõpetamiseni.
Oleme alati öelnud,
et vajame selle teostumiseks kogu rahvusvahelise üldsuse toetust.
Kuid töötame sellega, mis meil on.
Praegu on meil lepingus säte, mis võimaldab pikendada päevi seni,
kuni Hamas suudab tagada vähemalt kümne pantvangi vabastamise.
See on, mis meil praegu olemas on.
Lisaks Katari jõupingutustele on Egiptuse, Saudi Araabia
ja teiste regionaalsete ja lääneriikide välisministrid ühinenud
üleskutsetes relvarahu sõlmimisele, kasutades rahvusvahelist hoogu,
et sundida Iisraelile peale nende soovitud kahe riigi lahendust.
Kahe riigi lahendus on endiselt rahvusvahelise üldsuse konsensus,
kuid praeguses etapis ei ole tegemist protsessiga.
Protsess, mille eesmärk on konflikti ohjamine,
mitte aga lõpptulemuseni jõudmine ja Palestiina riigi loomine,
pole vastuvõetav. Rahvusvahelisel üldsusel on võime,
mehhanism kahe riigi lahenduse jõustamiseks ja ellu viimiseks.
Küsimusi on kahe poole vahel arutatud 30 aastat
ning me ei saa enam toetuda konflikti kordumisele tänu poliitikale,
mis ei toeta rahu, vaid vägivalla ja polariseerumise suurenemist.
Usume, et on aeg rakendada kahe riigi lahendus,
on aeg luua Palestiina riik,
et saaksime lõpuks selle konflikti lõpetada.
See oli hea kohtumine. Edastasime oma sõnumi.
On tähtis kehtestada kohe vaherahu,
tuginedes praegusele relvarahule.
Peame tagama suurema juurdepääsu humanitaarabile. 170 veokist ei piisa.
Peame selle konflikti kohe lõpetama. Tänan teid.
Need märkused kõlasid Hispaania linnas Barcelonas
Vahemere Liidu foorumi vaheaegadel, kus osalesid riigid,
kes on muutnud oma algselt väljendatud toetust Iisraelile
islamistliku Hamasi hävitamiseks.
Samal ajal, kui Iisraeli esindus foorumil ei osalenud,
kordas juudiriigi enesekaitseõigust püsivalt toetav Saksamaa,
et kõik, kes väljendavad antisemiitlikku vihkamist
või Iisraeli-vastast agitatsiooni,
seisavad silmitsi Berliini otsekohese otsustavusega.
On selge, et igaühel on õigus avaldada oma arvamust,
eriti demokraatlikes riikides.
Kuid antisemiitlik vihkamine ja Iisraeli-vastane agitatsioon
pole arvamus. Need, kes elavad Saksamaal
ja seavad kahtluse alla Iisraeli eksistentsiõiguse või isegi holokausti,
kohtuvad meie otsustava vastupanuga koos kõigi tagajärgedega.
Berliini esidiplomaat rõhutas ka Saksamaa erilisi suhteid Iisraeliga,
mida koos araabiamaade usaldusega Saksamaa suhtes
võiks kasutada vahendustöös
praegusele kriisile pakilise lahenduse saavutamiseks.
Eriti kuna meie riik, Saksamaa, seisab kindlalt Iisraeli kõrval
ja kuna araabiariigid usaldavad meid,
saame ja minu arvates peame tegutsema sillaehitajana.
Oluline on märkida, et lisaks Lääne ja Araabia jõupingutustele
leida lahendus praegusele kriisile,
püüab Iisraeli-Palestiina konfliktis rolli mängida ka Hiina.
Hiina on korduvalt rõhutanud, et vägivald ei saa tuua tõelist julgeolekut
ja jõu kasutamisega ei saavuta püsivat rahu.
Hiina tervitab kõiki jõupingutusi, mis hõlbustavad relvarahu saavutamist
ja olukorra leevendamist. Kõik pooled peaksid rakendama
ÜRO Julgeolekunõukogu resolutsiooni 2712
ja sellega seotud ÜRO Peaassamblee kriisiistungi resolutsioone.
Kõik pooled peaksid täitma ajutist relvarahulepet ja seda pikendama,
et jõuda tõelise ja püsiva vaenutegevuse lõpetamiseni.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Kui meie igapäevased ülevaated teid õnnistavad
ja sooviksite aidata kanda nende kasvavaid kulusid,
kuna TV7 Iisraeli tegevus on 100 % annetuspõhine,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri